Κεφτεδάκια με τριμμένη πατάτα σερβιρισμένα με αφράτο πλιγούρι
Απίθανα αρωματικά και αφράτα κεφτεδάκια που θα λατρέψουν μικροί και μεγάλοι! Το μυστικό της τέλειας υφής τους είναι η τριμμένη πατάτα μέσα στο μείγμα.
400 γρ. κιμάς μοσχαρίσιος από ελιά, 3 πατάτες, χοντροτριμμένες και στυμμένες, 1 κρεμμύδι ξερό, τριμμένο και στυμμένο, 1 αυγό, 70 γρ. φρυγανιά, τριμμένη, 1/2 μάτσο άνηθος, ψιλοκομμένος, λάδι για το τηγάνισμα, αλάτι, φρεσκοτριμμένο πιπέρι, 400 γρ. πλιγούρι χοντρό, 1 κρεμμύδι ξερό, τριμμένο, 3 πιπεριές Φλωρίνης από βάζο, στραγγισμένες και κομμένες σε μέτρια καρέ, 70 γρ. βούτυρο αγελάδας, αλάτι, φρεσκοτριμμένο πιπέρι
Για τα κεφτεδάκια με τριμμένη πατάτα σερβιρισμένα με αφράτο πλιγούρι, παίρνουμε το μείγμα κιμά και βάζουμε όλα τα υλικά για τα κεφτεδάκια σε μπολ και τα ζυμώνουμε πολύ καλά.Καλύπτουμε με μεμβράνη και αφήνουμε στο ψυγείο για 30 λεπτά, μέχρι να σφίξει το μείγμα.Εν τω μεταξύ, ετοιμάζουμε το πλιγούρι.Ζεσταίνουμε το βούτυρο σε μέτρια φωτιά και σοτάρουμε το κρεμμύδι και τις πιπεριές για 2-3 λεπτά. Ρίχνουμε 800 ml νερό και αλατοπίπερο και αφήνουμε να πάρει μία βράση.Προσθέτουμε το πλιγούρι, ανακατεύουμε και χαμηλώνουμε τη φωτιά. Σκεπάζουμε με το καπάκι και σιγομαγειρεύουμε για 10 λεπτά, μέχρι το πλιγούρι να απορροφήσει τα υγρά.Πλάθουμε το μείγμα σε κεφτεδάκια περίπου 50 γρ. το καθένα.Σε βαθύ τηγάνι ρίχνουμε τόσο λάδι ώστε να καλύψει το 1/3 του σκεύους και το ζεσταίνουμε σε δυνατή φωτιά. Τηγανίζουμε τα κεφτεδάκια για 2-3 λεπτά, μέχρι να ροδίσουν.Τα βγάζουμε με τρυπητή κουτάλα και τα στραγγίζουμε σε απορροφητικό χαρτί.Σερβίρουμε τους κεφτέδες μαζί με το πλιγούρι.
Κιμάς,Μοσχαρίσιος κιμάς,Πατάτες